Diari Oficial de la Generalitat Valenciana


Sumari del DOGV 9607, del 31-05-2023 (2023/5867)

RESOLUCIÓ de 25 de maig de 2023, de la Direcció General de Funció Pública, per la qual s'aprova la concessió de subvencions per al finançament de plans de formació per al personal d'administració local de la Comunitat Valenciana, convocades mitjançant la Resolució de 28 de febrer de 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9607

Data del DOGV
:   31-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5867


Data del document
:   25-05-2023

Organisme emissor
:   Institut Valencià d'Administració Pública

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de maig de 2023, de la Direcció General de Funció Pública, per la qual s'aprova la concessió de subvencions per al finançament de plans de formació per al personal d'administració local de la Comunitat Valenciana, convocades mitjançant la Resolució de 28 de febrer de 2023. [2023/5867]  
Segons el que es disposa en l'article 8 de l'Ordre 3/2014, de 24 de febrer, de la Conselleria d'Hisenda i Administració Pública, per la qual s'aproven les bases reguladores de la concessió de subvencions destinades al finançament de plans de formació d'entitats locals, en el marc de l'Acord de formació per a l'ocupació de les administracions públiques, el procediment de concessió d'aquestes subvencions s'iniciarà d'ofici mitjançant una convocatòria aprovada per una resolució de la direcció general competent en matèria de recursos humans, a proposta de la Comissió Paritària de Formació Local de la Comunitat Valenciana (COPAFORLO).  
Per la Resolució de 28 de febrer de 2023, de la Conselleria de Justícia, Interior i Administració Pública, es convoquen per a l'exercici 2023 subvencions destinades al finançament de plans de formació per al personal de l'Administració local de la Comunitat Valenciana en el marc de l'Acord de formació per a l'ocupació de les administracions públiques (AFEDAP), d'acord amb les bases reguladores aprovades mitjançant l'Ordre 3/2014, de 24 de febrer.  
Instruït el procediment i d'acord amb la proposta formulada per la COPAFORLO, i una vegada validades les adaptacions dels plans presentats per aquells promotors en els quals l'ajuda proposada era inferior a la que figurava en la sol·licitud presentada, resolc:  
  
Primer  
Concedir ajudes per un import total d'1.539.100,00 euros amb càrrec a l'aplicació pressupostària 88.41.05.094.59.4, línia S-7380000 del Programa formació i estudis de la Direcció General de Funció Pública de la Conselleria de Justícia, Interior i Administració Pública per a l'exercici 2023, segons la relació de promotors i quanties consignades en l'annex d'aquesta resolució.  
  
Segon  
Excloure els plans unitaris presentats per l'Ajuntament d'Onda i per l'Ajuntament de la Pobla de Vallbona per no afectar almenys 200 empleats públics, segons el que es preveu en l'article 4.1.a de la Resolució de 28 de febrer de 2023.  
  
Tercer  
Excloure el Pla unitari presentat per l'Ajuntament de Chiva per no arribar a la puntuació mínima exigida en l'article 11.1.c de la Resolució de 28 de febrer de 2023.  
  
Contra la present resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà d'haver-se publicat, de conformitat amb el que es preveu en els articles 123 i 124 de la Llei 39/2015, d'1 d'octubre, o bé podrà interposar-se recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà d'haver-se publicat, de conformitat amb el que s'estableix en els articles 9 i 46 de l'LJCA. Tot això sense perjudici que s'utilitze qualsevol altra via que es considere oportuna.  
  
València, 25 de maig de 2023.- El director general de Funció Pública: David Alfonso Jarque.  
  
  
  
  
  
ANNEX   
  
Agrupat  
Entitat Import acordat  
Diputació Provincial d'Alacant 365.000,00 €  
Diputació Provincial de Castelló 171.772,46 €  
Diputació Provincial de València 260.656,20 €  
  
  
  
Interadministratiu  
Entitat Import acordat  
Federació Valenciana de Municipis i Províncies 409.584,61 €  
  
  
  
Unitari  
Entitat Import acordat  
Ajuntament d'Oliva 11.926,28 €  
Ajuntament de Sagunt 21.030,64 €  
Ajuntament de València 235.984,65 €  
Ajuntament de Cullera 11.667,05 €  
Ajuntament d'Elx 51.478,11 €  
  
  
  
Total: 1.539.100,00 €